recursal/SuperWikiNEXT-32B huggingface dataset:
**वैकल्पिक कैंसर उपचार** किसी भी कैंसर उपचार या अभ्यास का वर्णन करता है जो कैंसर देखभाल के पारंपरिक मानक का हिस्सा नहीं है। इनमें विशेष आहार और व्यायाम, रसायन, जड़ी-बूटियाँ, उपकरण और मैनुअल प्रक्रियाएँ शामिल हैं।  अधिकांश वैकल्पिक कैंसर उपचारों में उनके उपयोग का समर्थन करने वाले उच्च गुणवत्ता वाले प्रमाण नहीं होते हैं। उनमें से कुछ की सुरक्षा को लेकर चिंता जताई गई है। कुछ को कुछ सेटिंग्स में असुरक्षित भी पाया गया है। इसके बावजूद, दुनिया भर में कई अप्रयुक्त और अप्रमाणित उपचारों का उपयोग किया जाता है। अधिकांश विकसित दुनिया में इस तरह के उपचारों को बढ़ावा देना या विपणन करना अवैध है।

वैकल्पिक कैंसर उपचार आमतौर पर प्रायोगिक कैंसर उपचार - विज्ञान-आधारित उपचार विधियों - और पूरक उपचारों के विपरीत होते हैं, जो पारंपरिक उपचार के संयोजन में उपयोग किए जाने वाले गैर-आक्रामक अभ्यास हैं। सुरक्षा और प्रभावकारिता परीक्षण पूरा करने से पहले सभी स्वीकृत कीमोथेरेपी दवाओं को प्रायोगिक उपचार माना जाता था। 

19वीं सदी के उत्तरार्ध से, चिकित्सा शोधकर्ताओं ने कीमोथेरेपी, विकिरण चिकित्सा, लक्षित चिकित्सा और परिष्कृत सर्जिकल तकनीकों के विकास के माध्यम से आधुनिक कैंसर देखभाल की स्थापना की है। 2019 तक, संयुक्त राज्य अमेरिका में केवल 32.9% कैंसर रोगियों की उनके निदान के पांच वर्षों के भीतर मृत्यु हो गई। उनकी प्रभावशीलता के बावजूद, कई पारंपरिक उपचारों के साथ दर्द, थकान और मतली सहित कई तरह के दुष्प्रभाव होते हैं।कुछ दुष्प्रभाव जीवन के लिए खतरा भी हो सकते हैं। वैकल्पिक उपचार के कई समर्थक पारंपरिक उपचारों की तुलना में प्रभावशीलता में वृद्धि और दुष्प्रभावों में कमी का दावा करते हैं। हालांकि, एक पूर्वव्यापी कोहोर्ट अध्ययन से पता चला है कि पारंपरिक उपचार के बजाय वैकल्पिक उपचार का उपयोग करने वाले रोगियों की पांच साल के भीतर मृत्यु होने की संभावना 2.5 गुना अधिक थी।

अधिकांश वैकल्पिक कैंसर उपचारों का उचित नैदानिक ​​परीक्षणों में परीक्षण नहीं किया गया है। प्रकाशित किए गए अध्ययनों में, गुणवत्ता अक्सर खराब होती है। अपरंपरागत कैंसर उपचारों का अध्ययन करने वाले 196 नैदानिक ​​परीक्षणों की 2006 की समीक्षा में प्रारंभिक चरण के परीक्षण की कमी, खुराक की खुराक के लिए थोड़ा तर्क, और खराब सांख्यिकीय विश्लेषण पाया गया। इस प्रकार के उपचार पूरे इतिहास में प्रकट हुए और गायब हो गए।

सन्दर्भ
-------

1. ↑  "Complementary and Alternative Medicine (CAM) for Patients - NCI". *www.cancer.gov* (अंग्रेज़ी में). 2015-04-10. अभिगमन तिथि 2022-08-06.
2. ↑  Sugerman, Deborah Tolmach (2013-07-10). "Chemotherapy". *JAMA*. **310** (2): 218–218. आइ॰एस॰एस॰एन॰ 0098-7484. डीओआइ:10.1001/jama.2013.5525.
| **सारावाकSarawak** |
| --- |
| मानचित्र जिसमें सारावाकSarawak हाइलाइटेड है |
| सूचना |
| **राजधानी** : | कुचिंग |
| **क्षेत्रफल** : | १,२४,४५० किमी² |
| **जनसंख्या**(२०१५): • घनत्व : | २६,३६,००० २१/किमी² |
| **उपविभागों के नाम:** | ज़िले |
| **उपविभागों की संख्या:** | ३२ |
| **मुख्य भाषा(एँ):** | सारावाक क्रियोल मलय, इबान, बिदायुह, अंग्रेज़ी |

**सारावाक** मलेशिया का एक राज्य है। यह और साबाह दो राज्य हैं जो बोर्नियो द्वीप पर स्थित हैं। यह बोर्नियो के पश्चिमोत्तर में स्थित है और इसकी सीमाएँ पूर्व में साबाह राज्य से और दक्षिण में इण्डोनेशिया से लगती हैं। नन्हा-सा ब्रुनेई देश पूरी तरह सारावाक से सटा हुआ है। सारावाक, साबाह और ब्रुनेइ तीनों के उत्तर में दक्षिण चीन सागर है। यह पृथ्वी की भूमध्य रेखा से ठीक उत्तर में स्थित है और इसका बड़ा भाग वर्षावन से ढका हुआ है जिसमें कई प्राणी व वनस्पति जातियाँ मिलती हैं। क्षेत्रफल के हिसाब से सारावाक मलेशिया का सबसे बड़ा देश है और तुलना के लिये भारत के तमिल नाडु राज्य से ज़रा छोटा है।

लोग
---

सारावाक के ३०% लोग डायक समुदाय की इबान शाखा के हैं (जो समुद्री डायक भी कहलाते हैं)। यह अधिकतर ईसाई हैं। इनके अलावा यहाँ २३% चीनी और २०% मलय बसे हुए हैं।

इन्हें भी देखें
---------------

* मलेशिया के राज्य व संघीय क्षेत्र

सन्दर्भ
-------

1. ↑  "The A to Z of Malaysia," Ooi Keat Gin; Scarecrow Press, 2010, ISBN 9781461671992

| * दे
* वा
* सं
मलेशिया के राज्य व संघीय क्षेत्र |
| --- |
| राज्य | 
* जोहोर
* केदाह
* केलंतन
* मेलाका
* नेगेरी सेमबिलान
* पाहांग
* पेराक
* पेरलिस
* पेनांग
* साबाह
* सारावाक
* सेलांगोर
* तेरेंगानू

 | Flag Map of Malaysia |
| संघीय क्षेत्र | 
* कुआला लम्पुर
* लबूअन
* पुत्रजय

 |
**हरदयाल सिंह** (28 नवंबर 1928 - 17 अगस्त 2018) एक भारतीय हॉकी खिलाड़ी थे, जो उत्तराखंड राज्य में रहते थे। वे 1956 के ग्रीष्मकालीन ओलंपिक में मेलबर्न में स्वर्ण पदक जीतने वाली भारतीय हॉकी टीम का हिस्सा थे। उनकी मृत्यु 87 वर्ष की आयु में 17 अगस्त 2018 को हुई। 2004 में हरदयाल को भारत सरकार ने ध्यानचंद पुरस्कार से सम्मानित किया।

हरदयाल सिंह ने भारतीय सेना में अपनी सेवाएं दी और सन 1969 में भारतीय सेना से सूबेदार के पद से रिटायर हुए थे। भारतीय सेना में शामिल होने से पहले वो देहरादून स्थित भारतीय सर्वेक्षण विभाग में काम करते थे। हरदयाल वर्ष 1972 से 1987 तक भारतीय राष्ट्रीय हॉकी टीम के मुख्य कोच भी रहे।

सन्दर्भ
-------

1. ↑  "हरदयाल सिंह: वो हॉकी खिलाड़ी, जिन्होंने 1956 ओलंपिक में अमेरिका को धूल चटा दी थी". *roar.media*. मूल से 6 दिसंबर 2019 को पुरालेखित. अभिगमन तिथि 2019-12-06.
2. ↑  "नहीं रहे ओलंपियन हरदयाल सिंह". *Nai Dunia*. 2018-08-17. मूल से 6 दिसंबर 2019 को पुरालेखित. अभिगमन तिथि 2019-12-06.
3. ↑  "भारतीय हॉकी के सितारे हरदयाल सिंह का निधन, ओलंपिक में दिलाया था गोल्ड". *News18 India*. 2018-08-18. मूल से 6 दिसंबर 2019 को पुरालेखित. अभिगमन तिथि 2019-12-06.
हिंदू पौराणिक कथाओं में, **सरमा** एक पौराणिक पात्र है जिसे 'देव-शुनि' कहा गया है। पहली बार ऋग्वेद में इसका प्रसंग आता है। इसके बाद महाभारत और कुछ पुराणों में भी सरमा का संक्षिप्त उल्लेख आया है। 

विद्वानों ने सरमा-पाणि संवाद की अलग-अलग व्‍याख्‍याएं की हैं। 'गौ' के अलग-अलग अर्थ लेकर ही कथा के अलग अर्थ निकाले गये हैं। कुछ लोग गौ का सीधा अर्थ गाय लेते हैं। वे गाय को मुक्‍त कराने की कथा मानते हैं। पर 'गौलोक' का अर्थ 'किरण लोक' है और गौ मतलब किरण है। इस अर्थ को मानने वाले रात्रि के बाद उषा का रूपक मानते हैं।

सरमा-पणि संवाद
--------------

**सरमा-पणि संवाद** ऋग्वेद का एक सुप्रसिद्ध आख्‍यान है। 'पणि' उस समय का कोई जनसमुदाय था। पणियों ने इन्द्रदेव की गायें चुरा ली थी और बृहस्पति ने देख लिया। बृहस्पति की सूचना पर इन्द्र ने सरमा नामक शुनि (कुतिया) को गायों की खोज के लिये भेजा। 'सरमा' का शाब्दिक अर्थ यास्क ने 'शीघ्रगामी' लगाया है। 

इन्द्र की दूती सरमा पणियों के पास 'रसा' नामक एक जलयुक्‍त क्षेत्र को पार कर जाती है। सरमा पणियों को इन्द्र के तेज से आतंकित करती है जबकि पणि इन्द्र से मित्रता चाहते हैं।

इस रूपक के द्वारा मेघों के धिरने व बारिश होने को दर्शाया गया है। इन्द्र या वायु के सहारे मेघों की गर्जना या चेतना ही यहां इन्द्र की दूती है जो मेघ रूप पणि से जलधारा को मुक्‍त कराती हैं।

**पणि** : हे सरमा ! तुम यहाँ क्यों आयी हो? यहाँ आने में तुम्हारा क्या व्यक्तिगत स्वार्थ है? तुमने बहुत से कष्ट झेले होंगे, क्या तुम यहाँ सुविधाओं के लिए आयी हो?

**सरमा** : ऐ पणि ! मैं राष्ट्र को बनाने वाले इन्द्र की दूत हूँ। तुमने क्या-क्या छुपायाहै, मैं वह सब जानना चाहती हूँ। यह सही है कि मैने बहुत कष्ट उठाएं हैं, परन्तु अब मैं उस सबकी अभ्यस्त हो चुकी हूँ।

**पणि** : ओ सरमा! तुम्हारा स्वामी इन्द्र कितना शक्तिशाली एवं सम्पन्न है? हम उससे मैत्री करना चाहते हैं। वह हमारे व्यापार को स्वयं भी कर सकता है और धन कमा सकता है।

**सरमा** : इन्द्र जिसकी मैं दूत हूँ, उस तक कोई पहुँच नहीं सकता, उसे कोई डिगा नहीं सकता। भ्रमित जल-प्रवाह उसे बहा के नहीं ले जा सकते। वह तुम्हारा मुकाबला करने में सक्षम है।

**पणि** : ओ सरमा ! हमारे साथ तुम भी सम्पन्न होने की कगार पर हो। तुम जो चाहो हमसे ले सकती हो। कौन बिना झगड़ा किये अपने धन से अधिकार छोड़ता है? हम अपने धन के कारण बहुत शक्तिशाली भी हैं।

**सरमा** : ओ पणि ! तुम्हारे सुझावों को ईमानदार सेवक पसंद नहीं करते। तुम्हारा व्यवहार कुटिल है। अपने को इन्द्र के दण्ड से बचाओ। यदि तुम आत्म-समर्पण नहीं करोगे तो बहुत मुश्किलों में आ जाओगे।

**पणि** : ओ सरमा ! तुम्हारे स्वामी भी हमसे डरते हैं। हम तुम्हें बहुत पसन्द करते है। तुम जब तक चाहो यहाँ रह सकती हो और हमारे ऐश्वर्य में से हिस्सा ले सकती हो।

**सरमा** : ओ पणि ! तुम अपने रास्तों को बदलो। तुम्हारे काले कारनामों से जनता दुखी है। शासन तुम्हारे सभी राज जान चुका है। अब तुम पहले की तरह काम नहीं कर पाओगे।

सन्दर्भ
-------

1. ↑  सरमा-पणि संवाद सूक्त
सरमती लोग स्किथी लोगों के सुदूर पश्चिमी क्षेत्र में बसते थे
**सरमती लोग** (लातिनी: Sarmatæ, फ़ारसी: سرمتی‎, अंग्रेज़ी: Sarmatian) प्राचीनकाल में दक्षिणी रूस, युक्रेन और बाल्कन प्रदेश में बसने वाली एक जाति थी। सरमती ईरानी भाषाएँ बोलते थे और इस क्षेत्र में इनका प्रभाव पाँचवी शताब्दी ईसापूर्व से चौथी शताब्दी ईसवी तक रहा। यह स्किथी लोगों के पश्चिम में थे और उनसे सम्बंधित थे इसलिए कभी-कभी इन दोनों जातियों को इकट्ठे स्किथी-सरमती बुलाया जाता है। अपने चरम पर सरमती लोग पश्चिम में विस्चुला नदी से लेकर पूर्व में वोल्गा नदी, कृष्ण सागर और कैस्पियन सागर के छोरों तक और दक्षिण में कॉकस क्षेत्र तक फैले हुए थे। चौथी सदी ईसवी में गॉथ और हूण लोग इनके इलाक़ों में आ घुसे और सरमतियों की शक्ति घटती चली गई। मध्य काल में सरमतियों के वंशज अलान कहलाए जाने लगे और आधुनिक काल में यह ओसेती के नाम से जाने जाते हैं।

इन्हें भी देखें
---------------

* स्किथी लोग
* ईरानी भाषाएँ

सन्दर्भ
-------

1. ↑  The Sarmatians, 600 BC-AD 450Men-At-Arms 373 Archived 2016-04-05 at the Wayback Machine, Richard Brzezinski, Mariusz Mielczarek, Osprey Publishing, 2002, ISBN 978-1-84176-485-6, *... The Sarmatians - one of the many nomadic groups to emerge from the great Eurasian Steppe - crossed the Don in about the 3rd century BC to displace their western neighbours, the Scythians, in the lands north of the Black Sea ...*
2. ↑  Scythians and Sarmatians Archived 2016-06-17 at the Wayback Machine, Kathryn Hinds, Marshall Cavendish, 2009, ISBN 978-0-7614-4072-7
**सरमद काशानी** (1590–1661 ई०) एक फारसी-भाषी आर्मीनियाई रहस्यवादी कवि और यात्री थे जिन्होंने १७वीं भारतीय उपमहाद्वीप को अपना स्थायी निवास बना लिया था। वे मूलतः यहूदी थे किन्तु ऐसा लगता है कि उन्होंने यहूदी धर्म छोड़कर इस्लाम स्वीकार कर लिया था। किन्तु वे बहुत जल्दी ही इस्लाम में भी वे बुराई देखने लगे और बाद में उन्होंने यहूदियों को इस्लाम धर्म स्वीकारने से मना करने लगे। अपनी कविता में वे कहते हैं कि वे न तो यहूदी हैं, न मुसलमान और न हिन्दू। 

सरमद काशानी शाहजहां के आख़िरी काल में दिल्ली आए थे। उन्होंने जामा मस्जिद के पूर्वी दरवाज़े की सीढ़ियों के पास अपना निवास बनाया था। वह अपने समय के बहुत लोकप्रिय सूफ़ी थे. अपनी उम्र के आख़िरी पड़ाव में वह निर्वस्त्र रहने लगे थे और कलिमा का केवल 'ला इलाहा' (यानी कोई ख़ुदा नहीं है), वाला भाग ही पढ़ते थे। मुग़ल साम्राट के क़ाज़ी की शिकायत पर पूरा कलिमा न पढ़ने के जुर्म में औरंगज़ेब ने उन्हें क़त्ल करने का आदेश दिया था। उस समय की किताबों से पता चलता है कि बादशाह आलमगीर औरंगज़ेब के आदेश पर जामा मस्जिद की सीढ़ियों के नीचे चबूतरे पर 1660 में उनका सिर क़लम कर दिया गया था। यह स्पष्ट नहीं है कि उन्हें मुग़ल साम्राज्य के ताज की लड़ाई में दारा शिकोह का समर्थन करने के कारण क़त्ल किया गया या उनके सूफ़ियाना विचार उस समय के बादशाह को पसंद नहीं आए।

सूफ़ी सरमद का मज़ार उसी स्थान पर बना हुआ है, जहाँ उनका सिर क़लम किया गया था।
व्लादिवोस्तोक ज़ोलोतोय रोग खाड़ी के किनारे बसा हुआ है
प्रिमोर्स्की क्राय राज्य के दक्षिणी भाग में व्लादिवोस्तोक की स्थिति
व्लादिवोस्तोक शहर के केन्द्रीय भाग में स्थित फ़ोकीना मार्ग का नज़ारा
**व्लादिवोस्तोक** (रूसी: Владивосто́к) रूस के सुदूर पूर्व में स्थित एक शहर है और रूस के प्रिमोर्स्की क्राय राज्य की राजधानी है। यह ज़ोलोतोय रोग खाड़ी के मुख पर स्थित है और रूस की चीन व उत्तर कोरिया के साथ लगी सरहदों के पास है। सन् २००२ की जनगणना में इसकी आबादी ५,९४,७०१ गिनी गई थी जो २०१० की जनगणना में थोड़ी-सी घट कर ५,९२,०६९ हो गई। व्लादिवोस्तोक का प्राकृतिक बंदरगाह बहुत बढ़िया माना जाता है और रूस की नौसेना का प्रशान्त महासागर बेड़ा, जिसका ज़िम्मा पूरे प्रशांत महासागर क्षेत्र में रूस के हितों की रक्षा करना है, इसी बंदरगाह को अपना मुख्य अड्डा बनाए हुए है।

नाम का अर्थ
-----------

'व्लादिवोस्तोक' दो रूसी शब्दों को जोड़कर बना है। 'व्लाद' (Влад) का अर्थ है 'राजा' या 'मालिक' और रूसी नामों में यह उसी तरह प्रयोग होता है जिस तरह कुछ भारतीय नामों में 'इंद्र' या 'ईश' होता है। 'वोस्तोक' (восто́к) का अर्थ है 'पूर्व'। इन दोनों को मिलाकर 'व्लादिवोस्तोक' का अर्थ है 'पूर्व का राजा/मालिक' और यह नाम इसलिए रखा गया क्योंकि यह रूस का सब से पूर्वी बड़ा नगर है।

भूगोल और मौसम
-------------

व्लादिवोस्तोक मुरावयोव-अमूर्स्की प्रायद्वीप (पॅनिनसुला) के दक्षिणतम भाग पर स्थित है। यह इलाक़ा थोड़ा-बहुत पहाड़ी है और इसका सबसे ऊँचा स्थान २५७ मीटर ऊँचा ख़ोलोदिलनिक पर्वत (гора́ Холоди́льник) है। जनवरी में यहाँ बहुत सर्दी पड़ती है और औसत तापमान −१३.२ °सेंटीग्रेड होता है जबकि अगस्त में औसत तापमान २०.६ °सेंटीग्रेड होता है। सर्दियों में यहाँ काफ़ी बर्फ़ गिरती है।

अर्थव्यवस्था और व्यापार
-----------------------

यहाँ के लोगों की आय के मुख्य स्रोत समुद्री व्यापार, मछली पकड़ना और रूसी नौसेना से सम्बंधित नौकरियाँ हैं। व्लादिवोस्तोक के कुल उत्पादन का तीन-चौथाई हिस्सा मछलियों को पकड़कर उनसे सम्बंधित व्यापार से आता है। व्लादिवोस्तोक से लगी हुई ज़ोलोतोय रोग खाड़ी जापान सागर से मिलती है और बहुत सी जापानी गाड़ियाँ समुद्री जहाज़ों से यहाँ लाइ जाती हैं। इन गाड़ियों की बेच-ख़रीद भी इस शहर के लिए एक बड़ा आमदनी का स्रोत है। हर वर्ष यहाँ ढाई लाख जापानी गाड़ियाँ बेचीं जाती हैं जिनमें से दो लाख रूस के अन्य भागों में ले जाई जाती हैं।

इन्हें भी देखें
---------------

* प्रिमोर्स्की क्राय
* ज़ोलोतोय रोग
* ख़ोलोदिलनिक पर्वत
* रूस

सन्दर्भ
-------
यह सुझाव दिया जाता है कि इस लेख या भाग का *सरोजिनी नगर, दिल्ली* के साथ विलय कर दिया जाए। (वार्ता)

  

* चाणक्य पुरी
* नेताजी नगर
* सफदरजंग एन्क्लेव
* रामकृष्ण पुरम
* साउथ एक्स्टेन्शन
* किदवई नगर
* लक्ष्मीबाई नगर
* आई एन ए कालोनी

आई एन ए कालोनी से लगी आई एन ए मार्किट किसी शापिंग काम्पलेक्स से कम नहीं है। साथ ही दिल्ली में विदेशियों की सस्ती व पसंदीदा मार्किटों में एक मानी जाती है और दूसरे नंबर पर आती है। पहले नंबर पर लोदी रोड स्थित खान मार्किट का नाम आता है। आई एन ए मार्किट को भारत सरकार द्वारा पाकिस्तान से आए विस्थापितों के लिए बनाया गया था। उन्हीं विस्थापितों को यहां दुकानें भी आवंटित की गईं। आई एन ए मार्किट के ठीक सामने विश्व प्रसिध्द दिल्ली हाट है। दिल्ली हाट को किसी हाट की तर्ज पर ही तैयार किया गया है। यहां साप्ताहिक उत्सव मनाया जाता है। जो किसी थीम या विषय पर होता है। आमतौर पर राज्य विशेष, पर्व-त्योहार या मौसम को विषय बनाया जाता है। यहां राज्य विशेष से चुनिंदा कारीगरों को खासतौर पर आमंत्रित किया जाता है। दिल्लीवासियों को ही नहीं बल्कि विदेशियों को भी यह हाट बहुत पसंद आता है क्योंकि विभिन्न राज्य विशेष की चीज़ें वहीं के कारीगरों के हाथों वे एक जगह पर ही खरीद पाते हैं।
आई एन ए मार्किट १९७५ के बाद से दिल्ली में विदेशी फ़लों की एकमात्र मार्किट के तौर पर मशहूर होनी शुरू हुई। अब यहां कई विदेशी ड्रिंक्स व जूस के साथ-साथ चाकलेट का भी स्वाद लिया जा सकता है। मुख्यतौर पर मध्य एशियाई देशों के उत्पादों को देखा जा सकता है।
इस मार्किट के साथ ही लगी है छोटी सी कश्मीरी मार्किट। यह मार्किट भारत सरकार द्वारा कश्मीरी विस्थापितों के लिए बसाई गई। जम्मू-कश्मीर में फ़ैले आतंकवाद से तंग हो बहुत से कश्मीरियों ने दिल्ली का रुख किया। तब सरकार ने यह मार्किट स्थापित कर कश्मीरी विस्थापितों को यहां दुकानें दीं।

यहां मध्य में बाजार भी है, जो कि दिल्ली का प्रसिद्ध बाजार है, सरोजिनी नगर बाजार या मार्किट।
इसके मुख्यतः चार भाग हैं:-

* बाबू मार्किट
* सब्जी मार्किट्
* मन्दिर वाली ओर
* सेन्ट्रल मार्किट
**सृजनात्मक लेखन** (क्रिएटिव राइटिंग) का उद्देश्य सूचित करना मात्र ही नहीं, अपितु रहस्यों व रसों को उद्घाटित करना होता है। इसे कुछ लोग एक आध्यात्मिक प्रक्रिया मानते हैं। रचनात्मक लेखक कभी तटस्थ रूप से दुनिया की ठोस चीजों के बारे में बात करता है तो कभी भावविह्वल होकर वह प्रेम, पवित्रता, पलायन, ईश्वर, नश्वरता आदि विषयों के बारे में अपने उद्गार व्यक्त करता है। अन्यथा लेखन में वह अपनी अपूर्व कल्पना का इस्तेमाल करता है। वह जीवन के विभिन्न पहलुओें में संबंध बनाता है और सामाजिक स्थितियों और घटनाओं के विषय में लिखता है। इस प्रकार वह अपने लेखन में अपने हृदय के निकट के विषयों को प्रकाशित करता है, उन्हें ऊँचा उठाता है और लेखन के माध्यम से समाज में परिवर्तन लाने का प्रयास करता है। 

सृजनात्मकता सभी कलाओं की प्राथमिक प्रेरणा है। इसे परिभाषित करना वैसे ही काल्पनिक एवं कठिन है जैसे कि प्यार और घृणा जैसे विषयों को परिभाषित करना। सृजनात्मकता एक आदर्श वैचारिकता है जो एक कलाकार के मस्तिष्क की कल्पनापूर्ण स्वाभाविक प्रवृति है तथा कलाकार से संबंधित उसके अतीत और वर्तमान के परिवेश से प्रभावित है।

प्रभावशाली सृजनात्मक लेखन निम्नलिखित कार्य करता हैः

(१) पाठकों का ध्यान आकर्षित करता है,
(२) पाठकों में रूचि व इच्छा जागृत करता है।
सृजनात्मक लेखन अर्थात् नूतन निर्माण की संकल्पना, प्रतिभा एवं शक्ति से निर्मित पदार्थ (लेख)। सृजनात्मकता को ही कॉलरिज कल्पना कहता है। कल्पना अर्थात्- नव-सृजन की वह जीवनी शक्ति जो कलाकारों, कवियों, वैज्ञानिकों और दार्शनिकों में होती है।

इन्हें भी देखें
---------------

* वर्णनात्मक लेखन
**सर्जियो एग्वेरो** (अंग्रेज़ी: Sergio Agüero) अर्जेंटीना के पूर्व पेशेवर फुटबॉलर हैं जो स्ट्राइकर के रूप में खेलते थे। उन्हें अपनी पीढ़ी के सर्वश्रेष्ठ स्ट्राइकरों में से एक और मैनचेस्टर सिटी के साथ अपने एक दशक लंबे खेल के दौरान प्रीमियर लीग के इतिहास के सबसे महान खिलाड़ियों में से एक माना जाता है। वह क्लब के सर्वकालिक शीर्ष गोलस्कोरर हैं और प्रीमियर लीग में सर्वाधिक हैट-ट्रिक (12) का रिकॉर्ड रखते हैं। 

एग्वेरो ने अपने करियर की शुरुआत अर्जेंटीना के क्लब इंडिपेंडेंट से की। वहां 5 जुलाई 2003 को डिएगो माराडोना द्वारा बनाए गए 27 साल के रिकॉर्ड को तोड़कर वह 15 साल और 35 दिन की उम्र में अर्जेंटाइन प्राइमेरा डिवीजन में खेलने वाले सबसे कम उम्र के खिलाड़ी बन गए। 2006 में अगुएरो €2.3 करोड़ के हस्तांतरण पर ला लीगा क्लब एटलेटिको मैड्रिड में चले गए। मैड्रिड में खेलने के दौरान एग्वेरो ने डॉन बालोन, गोल्डन बॉय और वर्ल्ड सॉकर यंग प्लेयर ऑफ द ईयर का पुरस्कार जीतकर खुद को दुनिया के सर्वश्रेष्ठ युवा खिलाड़ी और ला लीगा के सबसे शानदार खिलाड़ियों में से एक के रूप में स्थापित किया। मैड्रिड में रहते हुए एग्वेरो ने यूईएफए यूरोपा लीग और यूईएफए सुपर कप भी जीता।

एग्वेरो ने 2011 में £3.5 करोड़ के शुल्क पर प्रीमियर लीग क्लब मैनचेस्टर सिटी के साथ करार किया। क्लब में अपने 10 वर्षों के दौरान उन्होंने पांच लीग खिताब जीते। क्लब के साथ एग्वेरो ने अपने पहले ही सत्र के अंतिम लीग गेम में अंतिम मिनट में गोल करके क्लब को 44 वर्षों में अपना पहला लीग खिताब दिलाया।

सन्दर्भ
-------

1. ↑  "01/01/2016 और 31/01/2016 के बीच पंजीकृत लिखित अनुबंध के तहत खिलाड़ियों की सूची". द फुटबॉल एसोसिएशन. पृ॰ 1. अभिगमन तिथि 22 जून 2023.
2. ↑  "तथ्य पत्रक". *ऑफिसियल साईट*. मूल से 28 जनवरी 2016 को पुरालेखित. अभिगमन तिथि 22 जून 2023.
3. ↑  "बायो". *सर्जियोएग्वेरो.कॉम*. सर्जियो एग्वेरो ऑफिसियल साईट. अभिगमन तिथि 22 जून 2023.
4. ↑  "सर्जियो एग्वेरो : ओवरव्यू". प्रीमियर लीग. अभिगमन तिथि 22 जून 2023.
5. ↑  "रैंक! प्रीमियर लीग के इतिहास के 30 सर्वश्रेष्ठ स्ट्राइकर". *फोरफोरटू.कॉम*. अभिगमन तिथि 22 जून 2023.
6. ↑  "अब तक के सर्वश्रेष्ठ प्रीमियर लीग खिलाड़ी: 1992 के बाद से इंग्लैंड की शीर्ष 100 महानतम फुटबॉल खिलाड़ी". *फोरफोरटू.कॉम*. अभिगमन तिथि 22 जून 2023.
7. ↑  "प्रीमियर लीग 100 : सर्जियो एग्वेरो की उत्कृष्ट भविष्यवाणी". *द इंडिपेंडेंट*. अभिगमन तिथि 22 जून 2023.
8. ↑  क्लेटन डेविड. "परफेक्ट 10: सर्जियो की प्रतिभा का दशक". *मैनसिटी.कॉम*. अभिगमन तिथि 22 जून 2023.
9. ↑  जूली गेर्स्टीन. "मैनचेस्टर सिटी के टॉप स्ट्राइकर सर्जियो अगुएरो 10 साल बाद क्लब छोड़ रहे हैं". *इनसाइडर*. अभिगमन तिथि 22 जून 2023.

बाहरी कड़ियाँ
-------------

|  |  |
| --- | --- |
|  | **Sergio Agüero** से संबंधित मीडिया विकिमीडिया कॉमंस पर उपलब्ध है।  |

* आधिकारिक जालस्थल इसे विकिडाटा पर सम्पादित करें
**साईबराबाद मेट्रोपॉलिटन पुलिस**, जो कि *साईबराबाद पुलिस* नाम से जाना जाता है, तेलेंगाना राज्य सरकार का हैदराबाद रंगारेड़ी जिला में स्थित एक प्रमुख पुलिस व जाँच ईकाई है। यह पुलिस अनेक जन हितकर कार्य के लिए मशहूर है ।  ट्राफ़्फ़िक नियंत्रण क्षेत्र में भी साईबराबाद पुलिस ठोस कदम उठाए हैं ।

संरचना
------

साईबराबाद पुलिस का गठन 2003 में रंगारेडी पुलिस का विभाजन द्वारा किया गया था । फिलहाल इसके तीन डीसीपी जोन हैं - यथा माधापुर, बालानगर और शमशाबाद । माधापुर के तहत कुकटपल्ली, माधापुर व मियांपुर एसीपी डिविजन हैं । बालानगर के तहत बशीराबाद व बालानगर एसीपी डिविजन हैं । शमशाबाद के तहत राजेन्द्रनगर, चेवाला तथा शमशाबाद एसीपी डिविजन हैं । इसका एक अलग सा ट्रेफिक विंग भी है, जिसके तहत तीन डिविजन, यथा बालानगर, शमशाबाद और माधापुर शामिल हैं ।

विवाद
-----

माननीय सुप्रीम कोर्ट द्वारा गठित जस्टिस शिरपूरकर जांच कमीशन ने यह बताया है कि 2019 का  हैदराबाद गण दुष्कर्म मामले में साईबराबाद पुलिस ने अभियुक्त व्यक्तियों को जान वुझ कर गोली मार कर हत्या की थी । ओड़ीशा के कवि तपन कुमार प्रधान ने अपनी पुस्तकों में साईबराबाद पुलिस द्वारा झूठे गवाह, झूठे सत्यापन, झूठे कागजात व झूठे पंचनामा के द्वारा झूठे मुक़दमे चलाने का आरोप लगाया हैं ।
**शमा भाटे** या **शमा ताई** (मराठी: **शमा भाटे** ) (जन्म: ६ अक्टूबर १९५०) को भारत में कथक की प्रतिपादिका के रूप में जाना जाता है। उन्होंने 4 साल की उम्र से कथक सीखना शुरू किया था और आज तक प्रदर्शन कर रही हैं। वह एक शिक्षिका भी हैं और भारत में कई कथक नर्तकियों की नृत्यकला और प्रशिक्षण से जुड़ी हुई हैं। वह पुणे में अपनी नृत्य अकादमी **नाद्रोप**  में कलात्मक निर्देशक भी हैं।

व्यक्तिगत जीवन
--------------

शमा भाटे का जन्म 6 अक्टूबर 1950 को बेलगाम (अब बेलगावी) में हुआ था। उनकी शादी १९७४ मे सनत भाटे से हुई, जो गुरु रोहिणी भाटे के बेटे हैं और उनका एक बेटा अंगद भाटे है।[]

प्रशिक्षण
---------

शमा भाटे श्रीमती रेहिणी भाटे की प्रमुख शिष्या और बहू हैं   उन्होंने कथक के लिए बिरजू महाराज और पं० मोहनराव कल्लनपुरकर से भी शिक्षण लिया। शमा भाटे ने कई पेशेवर कथक नर्तकियों को प्रशिक्षित किया है, जो भारत और विदेश दोनों जगहों में स्वतंत्र रूप से प्रदर्शन और शिक्षण कर रहे हैं। वह कई विश्वविद्यालयों के बोर्ड में भी हैं, जैसे पुणे विश्वविद्यालय के ललित कला केंद्र, मुंबई विश्वविद्यालय के नालंदा कॉलेज, भारत के नागपुर विश्वविद्यालय के कॉलेज, भारती विद्यापीठ, पुणे में ललित कला केंद्र। उनके मार्गदर्शन में, उनके तीस से अधिक छात्रों ने विभिन्न विश्वविद्यालयों से स्नातकोत्तर की उपाधि प्राप्त की है और 12 से अधिक छात्रों को एचआरडीसी राष्ट्रीय छात्रवृत्ति (वरिष्ठ छात्रों के लिए), और सीसीईआरटी छात्रवृत्ति (जूनियर छात्रों के लिए) से सम्मानित किया गया है।

कोरियोग्राफिक काम
-----------------

शमा भाटे का कोरियोग्राफिक कार्य व्यापक है।  उन्होंने पारंपरिक और कथक के समकालीन प्रारूप का साथ प्रयोग किया है।  उन्होंने अपने दृष्टिकोण से पारंपरिक और शास्त्रीय रचनाओं -टाल, तराना, ठुमरी आदि की एक सूची तैयार की है। उदाहरण के लिए, त्रिशूल (9, 10 और 11 बीट के ताल चक्र का मिश्रण); सामवद (डोमुही रचना), लेयसोपन (पंच जतियों के माध्यम से प्रस्तुत पारंपरिक कथक अनुक्रम)। गायिका लता मंगेशकर के 85 वें जन्मदिन समारोह के अवसर पर एक अन्य कोरियोग्राफी जो उनके छात्रों द्वारा नाद्रोप से की गई थी, वह थी नृत्य गायिका 'चलो वही देस'।

यह भी देखें
-----------

* कथक

संदर्भ
------

1. ↑  "संग्रहीत प्रति". मूल से 26 सितंबर 2018 को पुरालेखित. अभिगमन तिथि 6 मार्च 2019.
2. ↑  "Expanding The Boundaries". 1 September 2018.
3. ↑  Iyengar, Rishi (25 June 2009). "A legend remembered". *The Indian Express*. अभिगमन तिथि 3 January 2019.
4. ↑  "संग्रहीत प्रति". मूल से 26 दिसंबर 2018 को पुरालेखित. अभिगमन तिथि 6 मार्च 2019.
5. ↑  "संग्रहीत प्रति". मूल से 2 जुलाई 2019 को पुरालेखित. अभिगमन तिथि 15 फ़रवरी 2021.
6. ↑  http://www.sakaaltimes.com/NewsDetails.aspx?NewsId=528960766745252540483&SectionId=5131376722999570563&SectionName=Features\_NewsDate=20150804&NewsTitle=BlendingT Archived 2017-02-15 at the Wayback Machine आधुनिक नाम के साथ पारंपरिक में शामिल
7. ↑  "संग्रहीत प्रति". मूल से 10 सितंबर 2016 को पुरालेखित. अभिगमन तिथि 6 मार्च 2019.
8. ↑  Srikanth, Rupa (2017-03-16). "Keeping pace with the times". *The Hindu* (अंग्रेज़ी में). आइ॰एस॰एस॰एन॰ 0971-751X. अभिगमन तिथि 2020-12-25.
9. ↑  "संग्रहीत प्रति". मूल से 15 फ़रवरी 2017 को पुरालेखित. अभिगमन तिथि 6 मार्च 2019.

बाहरी कड़ियाँ
-------------

*
सर्गेय इवानोविच चुप्रीनिन
साहित्यविद, आलोचक, टीकाकार और उन्नीसवीं-बीसवीं शताब्दी के लेखकों की रचनाओं के संकलनकर्ता और संस्कृति के वाहक सेर्गेय चुप्रीनिन का जन्म १९४७ में अर्खान्गेल्स्क प्रदेश के वेल्स्क नगर में हुआ। १९७१ में रस्तोफ विश्वविद्यालय के भाषा संकाय से एम.ए. करने के बाद इन्होंने सोवियत विज्ञान अकादमी के विश्व साहित्य संस्थान से १९७६ में पीएच.डी. की और फिर १९९३ में भाषाशास्त्र में डाक्टरेट की उपाधि प्राप्त की। १९९९ से सेर्गेय चुप्रीनिन प्रोफेसर हैं।

  

दिसंबर १९९३ से चुप्रीनिन 'ज़्नामया' (परचम) नामक साहित्यिक पत्रिका के संपादक हैं। इसके साथ-साथ ने गोर्की साहित्य संस्थान में तत्याना बेक के साथ मिलकर सन २००५ तक नए कवियों के लिए कविता के सेमिनार आयोजित करते रहे। १९६९ से सर्गेय चुप्रीनिन के आलोचनात्मक लेख केंद्रीय पत्र-पत्रिकाओं और साहित्यिक पत्रिकाओं में प्रकाशित होते रहे हैं। अलेक्सांदर कुप्रीन, निकालाय उस्पेन्स्की, प्योत्र बबरीकिन, व्लास दराशेविच और निकालाय गुमिल्योफ जैसे लेखकों की रचनावलियों के टीकाकार और संकलनकर्ता के रूप में भी सेर्गेय चुप्रीनिन ने काफी नाम कमाया है।

  

'सुनो साथियो, वारिसो!... रूसी सोवियत जनकविता' (१९८७), 'रूसी लेखकों की रचनाओं में बीसवीं शताब्दी के शुरू का मास्को' (१९८८), '१९५३ से १९५६ के बीच सोवियत रूसी साहित्य की रचनाएँ' (१९८९) भी इनकी उल्लेखनीय पुस्तकें हैं। इनकी अन्य पुस्तकें हैं- 'आलोचना तो आलोचना है' (१९८८), 'नया रूस और साहित्य की दुनिया' (२००३) और 'आज का रूसी साहित्य- एक मार्गदर्शिका' (२००७)। सेर्गेय चुप्रीनिन की रचनाएँ अंग्रेज़ी, बल्गारी, डच, चीनी, जर्मन, पोलिश, फ्रांसिसी और चेक भाषाओं में अनूदित हो चुकी हैं। सेर्गेय चुप्रीनिन रूसी पेन सेंटर के सदस्य हैं और बहुत से पुरस्कार प्राप्त कर चुके हैं। इसके अलावा वे स्वयं भी कई पुरस्कारों के संयोजक और उनके निर्णायक मंडलों में शामिल हैं।

  


| * दे
* वा
* सं
रूसी लेखक |
| --- |
| अलेक्सान्द्र अब्रामोविच कबकोव •  अर्तूर अलेक्सान्द्रोविच गिवारगीज़ोव •  अलेक्सान्द्र निकोलायेविच अर्ख़ान्गेल्स्की •  अलेक्सेय निकोलायेविच वरलामोव •  अलेक्सान्द्र निकोलायेविच सिंकेविच •  अलेक्सान्द्र पूश्किन •   अलेक्सान्द्र विक्तोरोविच इल्यिचेव्स्की •  अलेक्सान्द्र सोल्शेनीत्सिन •  इवान तुर्गेन्येव •  इवान बूनिन •  एदुआर्द निकोलायेविच उस्पेंस्की •  येव्गेनी निकोलायेविच प्रिलेपिन •  तत्याना वितालियेव्ना उस्तीनोवा •  फ़्योद्र दोस्तोयेव्स्की •  बोरीस पस्तेर्नाक •  मक्सीम अल्बेर्तोविच अमेलिन •  मिख़ईल इयोसिफ़ोविच वेलेर •  यूरी मिख़ाय्लोविच पलिकोव •  रवील रईसोविच बुख़रायेव •  लेव तालस्तोय •  लीदिया निकोलायेव्ना गेओर्गीयेवा •  व्लदीमिर नाबोकोव •  व्यचेस्लाव ग्लेबोविच कुप्रियानोव •  सर्गेय इवानोविच चुप्रीनिन •  सेर्गेय वसील्येविच लुक्यनेंको • मैक्सिम गोर्की |
**सामरिक पर्यवेक्षण** या **टोह लेना** या **रिकॉनिसैंस** (अंग्रेज़ी: Reconnaissance) युद्ध से पूर्व शत्रु की स्थिति या गति की टोह लगाने को कहते हैं। स्थलाकृति पर्यवेक्षण में छोटी सैनिक टुकड़ी या अन्य सहायता को लेकर कोई अफसर संबंधित क्षेत्र की भूमि या मार्ग की बनावट, प्राकृतिक तथा अन्य बाधाओं इत्यादि की जाँच करता है। युद्धनीतिक (strategical) टोह पहले घुड़सवारों द्वारा कराई जाती थी, पर अब यह कार्य वायुयानों से लिया जाता है।

सामरिक पर्यवेक्षण सभी प्रकार की सेनाओं के लिए आवश्यक होता है, चाहे यह स्वरक्षा के निमित्त पहले ही हो अथवा शत्रु से संपर्क होने पर हो। आजकल घुड़सवारों का मुख्य उपयोग इसी कार्य के लिए होता है। पैदल सेना के साथ इसीलिए घुड़सवारों का भी एक दल रहता है। कभी-कभी सब प्रकार की, अर्थात्‌ पैदल, घुड़सवार, तोपखाना आदि सम्मिलित, एक बड़ी सेना द्वारा पर्यवेक्षण इस विचार से कराया जाता है कि शत्रु की युद्ध नीति या चाल का पता लग जाए, चाहे इस कार्य में एक खासी झड़प ही हो जाए।

गैलरी
-----

|  |  |  |
| --- | --- | --- |
| एक ओस्टे श्रेणी का जर्मन नौ सेना का एलनिट सामरिक पर्यवेक्षण जहाज़ | सोवियत टुकड़ी क्यूबा में प्रक्षेपात्र दागते हुए. | अमरीकी वायु सेना का उच्च गति का पर्यवेक्षण विमान |

बाहरी कड़ियाँ
-------------
प्राचीन भारतीय साहित्य के सन्दर्भ में, **साधारणीकरण** रस-निष्पत्ति की वह स्थिति है जिसमें दर्शक या पाठक कोई अभिनय देखकर या काव्य पढ़कर उससे तादात्मय स्थापित करता हुआ उसका पूरा-पूरा रसास्वादन करता है। 

**विशेष**—यह वही स्थिति है जिसमें दर्शक या पाठकों के मन में ‘मैं’ और ‘पर’ का भाव दूर हो जाता है और वह अभिनय या काव्य के पात्रों या भावों में विलीन होकर उनके साथ एकात्मता स्थापित कर लेता है।

भट्ट नायक ने सर्वप्रथम ‘साधारणीकरण’ की अवधारणा प्रस्तुत की, इसीलिए उन्हें साधारणीकरण का प्रवर्तक माना जाता है। उनके अनुसार विभाव, अनुभाव और स्थायीभाव सभी का साधारणीकरण होता है। उनके अनुसार ‘साधारणीकरण’ विभावादि का होता है, जो भावकत्व का परिणाम है अर्थात भावकत्व ही ‘साधारणीकरण’ है। वहीं अभिनव गुप्त के अनुसार व्यञ्जना के विभावन व्यापार के द्वारा ‘साधारणीकरण’ होता है। उनके कथन का सार यह है कि, "साधारणीकरण द्वारा कवि निर्मित पात्र व्यक्ति-विशेष म रहकर सामान्य प्राणिमात्र बन जाते हैं, अर्थात वे किसी देश एवं काल की सीमा में बद्ध न रहकर सार्वदेशिक एवं सार्वकालिक बन जाते हैं, और उनके इस स्थिति में उपस्थित हो जाने पर सहृदय भी अपने पूर्वग्रहों से विमुक्त हो जाता है।"

पण्डितराज जगन्नाथ ने ‘दोष-दर्शन’ के आधार पर साधारणीकरण की प्रक्रिया का समाधान प्रस्तुत किया।

आचार्यों ने साधारणीकरण को निम्न ढंग से प्रस्तुत किया है-

**भट्ट नायक** -- विभावादि का साधारणीकरण होता है।

**अभिनव गुप्त** -- सहृदय का साधारणीकरण होता है।

**विश्वनाथ** -- विभावादि का अपने पराये (आश्रय और सहृदय) की भावना से मुक्त होना साधारणीकरण है।

**रामचन्द्र शुक्ल** -- आलम्बनत्व धर्म का साधारणीकरण होता है।

**श्यामसुन्दर दास** -- सहृदय के चित्त का साधारणीकरण होता है।

**नगेन्द्र** -- कवि की अनुभूति का साधारणीकरण होता है।

आधुनिक काल में साधारणीकरण के संदर्भ में सर्वप्रथम चिंतन आचार्य रामचन्द्र शुक्ल ने किया। आधुनिक चिन्तकों में रामचन्द्र शुक्ल, श्यामसुन्दर दास, नगेन्द्र, नन्ददुलारे वाजपेयी तथा केशव प्रसाद मिश्र आदि ने भी साधारणीकरण की व्याख्या प्रस्तुत की है।
शबरग़ान में चुनावों में मतदान देते कुछ नागरिक
**शबरग़ान** (फ़ारसी: شبرغان‎, अंग्रेजी: Sheberghan) उत्तरी अफ़्ग़ानिस्तान के जोज़जान प्रान्त की राजधानी है। यह शहर सफ़ीद नदी के किनारे मज़ार-ए-शरीफ़ से लगभग १३० किलोमीटर दूर स्थित है। सन् २००६ में इसकी जनसँख्या १,४८,३२९ अनुमानित की गई थी।

नाम का उच्चारण
--------------

'शबरग़ान' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

लोग
---

शबरग़ान पूरे अफ़्ग़ानिस्तान का सबसे महत्वपूर्ण शहर है जिसमें उज़बेक लोगों की बहुतायत है। इस शहर के अधिकतर नागरिकों की मातृभाषा भी उज़बेक है। यहाँ पर ताजिक, हज़ारा, पश्तून और अरब समुदाय भी हैं। यहाँ के अरब कहलाने वाले समुदाय के बारे में दिलचस्प बात है कि यह कहने को तो अरब हैं लेकिन बहुत अरसे से यहाँ रहने कि वजह से वास्तव में सभी फ़ारसी-भाषी हैं।[1]

इतिहास
------

यह नगर हज़ारों सालों से बैक्ट्रिया के उत्तर-पूर्वी कोने में एक महत्वपूर्ण राजनैतिक और व्यापारिक केंद्र रहा है। प्राचीनकाल में शबरग़ान रेशम मार्ग पर स्थित एक फलता-फूलता शहर था और आज भी बल्ख़ को हेरात से जोड़ने वाले मार्ग पर यह एक बड़ा पड़ाव है। १९७८ में सोवियत संघ के इतिहासकारों ने यहाँ तीलिया तेपे के गाँव के पास खुदाई कर के बैक्ट्रियाई सभ्यता के कुछ सोने आभूषण और अन्य वस्तुएँ पाई।[2] १३वीं सदी में मार्को पोलो यहाँ आया और उसने यहाँ के मीठे खरबूज़ों का वर्णन दिया। १८७३ में एक अफ़्ग़ान-रूसी समझौते के अंतर्गत यहाँ पर एक आज़ाद उज़बेक ख़ानत बनी जिसकी राजधानी शबरग़ान था। कुषाण साम्राज्य के शुरुआती दौर में भी यह एक अहम क्षेत्र था और कुछ इतिहासकारों का मानना है कि यह ख़िदुन नाम का इलाक़ा था, जो कुषाणों के पांच विभागों में से एक था। आधुनिक काल में यह अफ़्ग़ानिस्तान के प्रमुख उज़बेक नेता अब्दुल रशीद दोस्तुम का मुख्य केंद्र था।

इन्हें भी देखें
---------------

* जोज़जान प्रान्त
* सफ़ीद नदी
* उज़बेक लोग

सन्दर्भ
-------

1. ↑  Confessions of a Mullah Warrior, Masood Farivar, Grove Press, 2010, ISBN 978-0-8021-4454-6, *... Native Uzbeks predominated, but there were large pockets of Tajiks, Pashtuns, Turkomens, and even nomadic Arabs ...*
2. ↑  Afghanistan: hidden treasures from the National Museum, Kabul, Fredrik Talmage Hiebert, Mūzah-ʼi Kābul, National Gallery of Art (U.S.), National Geographic Books, 2008, ISBN 978-1-4262-0295-7, *... The Tillya Tepe burials were made in wooden coffins ... Sheberghan, a large village ...*
महाकाव्य रामायण में 'सुकेतु' एक यक्ष राजा थे,और दानव,ठाकाका के पिता। कई वर्षों तक निःसंतान रहने के बाद,सुकेतु ने सृष्टि निर्माता,ब्रह्मा का ध्यान किया और उनके आशीर्वाद से उन्हें एक अपूर्व सुंदरी पुत्री की प्राप्त हुई। उन्होंने उसका नाम ताड़का रखा। ताड़का की सुंदरता की खबर असुर राजा, सुमाली तक पहुंची, वह उसपर मोहित होकर उसे अंततः अपनी भार्या बनाने में सफल हुआ।
ताड़का और सुमाली के तीन बच्चे थे । दो बेटे - सुबाहु और मारिच। यक्ष और सुमाली ने एक बार ऋषि अगस्त के छोटे कद का उपहास किया जिससे ऋषि अगस्त्य क्रोधित हो गए और उन्होंने यक्ष और सुमाली को मृत्यु का शाप दे दिया। ताड़का ने अपने एक बेटे सुबाहु की सहायता से अपने पिता और पति की मृत्यु का बदला लेने का प्रयास किया, जिसके परिणामस्वरूप ऋषि ने माँ और बेटे दोनों को बदसूरत, राक्षसी जीव में बदल दिया। वे जिस सुंदर नामक वन में रहते थे उसका नाम ताड़का वन हो गया। वे आये दिन उस वन में ऋषियों के यज्ञ और हवन में विघ्न डालने के लिए उत्पात मचाते थे, इसी से परेशान होकर महर्षि विश्वामित्र अयोध्या के सोलह वर्षीय राजकुमार राम और लक्ष्मण को लेकर यहां आये । जब दोनों राक्षसों ने मानव मांस और रक्त की बारिश कर विश्वामित्र के यज्ञ में बाधा डालने की दुबारा कोशिश की तो दोनों राजकुमारों (राम और लक्ष्मण) ने ताड़का का वध कर दिया।
**व्हाइट हाउस**  संयुक्त राज्य अमेरिका के वाशिंगटन डीसी में स्थित एक भवन का नाम है। यह अमेरिका के राष्ट्रपति का आधिकारिक निवास तथा मुख्य कार्यस्थल है।

यह वाशिंगटन, डीसी में 1600 पेंसिल्वेनिया एवेन्यू एन॰डब्ल्यू॰ में स्थित है, और सन् 1800 में जॉन एडम्स के बाद से प्रत्येक अमेरिकी राष्ट्रपति का निवास रहा है। '" व्हाइट हाउस "' शब्द का प्रयोग प्रायः राष्ट्रपति और उनके सलाहकारों के लिये एक  *उपनाम*  के रूप में किया जाता है।

 **व्हाइट हाउस**  को आयरलैण्ड में जन्मे वास्तुकार जेम्स होबन द्वारा नवशास्त्रीय शैली में डिजाइन किया गया था। होबन ने डबलिन में लीनस्टर हाउस पर इमारत का मॉडल तैयार किया था। एक इमारत जिसमें आज आयरिश विधायिका  *ओरेचटास*  है। निर्माण 1792 और 1800 के बीच सफेद रंग में एक्विया क्रीक बलुआ पत्थर का उपयोग करके किया गया था। जब 1801 में थॉमस जेफ़रसन घर में चले गये, तो उन्होंने (वास्तुकार बेञ्जामिन हेनरी लैट्रोब के साथ) प्रत्येक पंख पर कम कोलोनेड जोड़े जो अस्तबल और भण्डारण को छुपाते थे। 1814 में (1812 के युद्ध के समय)  *बर्निङ्ग ऑफ़ वाशिङ्गटन*  में ब्रिटिश सेना द्वारा हवेली को आग लगा दी गयी थी, जिससे आन्तरिक भाग नष्ट हो गया और बाहरी हिस्से में बहुत कुछ जल गया। पुनर्निर्माण लगभग तुरन्त आरम्भ हुआ, और राष्ट्रपति जेम्स मोनरो अक्टूबर 1817 में आंशिक रूप से पुनर्निर्मित कार्यकारी निवास में चले गये। बाहरी निर्माण 1824 में अर्ध-गोलाकार दक्षिण पोर्टिको और 1829 में उत्तरी पोर्टिको को जोड़ने के साथ जारी रहा।

कार्यकारी हवेली के भीतर ही भीड़ के कारण, राष्ट्रपति थियोडोर रूजवेल्ट के सभी कार्य कार्यालयों को 1901 में नवनिर्मित  *वेस्ट विङ्ग*  (पश्चिमी भाग/स्कन्ध) में स्थानान्तरित कर दिया गया था। आठ वर्ष बाद 1909 में, राष्ट्रपति विलियम हॉवर्ड टैफ्ट ने  *वेस्ट विङ्ग*  (पश्चिमी भाग) का विस्तार किया और प्रथम  *ओवल ऑफिस*  ( **अण्डाकार कार्यालय** ) बनाया, जिसका बाद में स्थान-परिवर्तन किया क्योंकि पश्चिमी भाग को विस्तारित किया गया था। मुख्य हवेली में, तीसरी मंजिल के अटारी को 1927 में लम्बे शेड वाले डॉर्मर्स के साथ वर्तमान छत को बढ़ाकर आवासीय कक्ष में बदल दिया गया था।

बाहरी कड़ियाँ
-------------


|  |  |
| --- | --- |
|  |  विकिमीडिया कॉमन्स पर ***ह्वाइट हाउस*** से सम्बन्धित मीडिया है।  |

1. ↑
**शैली सिंह** (जन्मः 7 जनवरी 2004) लंबी कूद की भारतीय एथलीट हैं। शैली अपने आयु वर्ग में जूनियर राष्ट्रीय लॉन्ग जंप चैंपियन हैं। वो अंडर-18 वर्ग में दुनिया की शीर्ष 20 लंबी कूद की एथलीटों में गिनी जाती हैं। अंडर-18 कैटेगरी में उनके नाम लंबी कूद का राष्ट्रीय रिकॉर्ड दर्ज है। उन्हें जानी मानी भारतीय लंबी कूद की एथलीट अंजू बॉबी जार्ज और उनके पति और कोच रॉबर्ट बॉबी जॉर्ज से प्रशिक्षण मिला है।

व्यक्तिगत जीवन और पृष्ठभूमि
---------------------------

शैली का जन्म 7 जनवरी 2004 को झांसी, उत्तर प्रदेश में हुआ। उनकी माँ विनिता सिंह एकल मां हैं और उन पर तीन बच्चों के पालन पोषण की ज़िम्मेदारी थी। वो दर्ज़ी का काम करती थीं।

14 साल की उम्र में शैली प्रशिक्षण के लिए बेंगलुरू के अंजू बॉबी जॉर्ज स्पोर्ट्स फाउंडेशन चली गईं। सिंह ने जॉर्ज दंपति की देख रेख में अपना प्रशिक्षण शुरू किया। उनकी कोच और अनुभवी अंजू बॉबी जॉर्ज का मानना है कि सिंह में असाधारण प्रतिभा है और लंबी कूद में वे एक दिन उनका नैशनल रिकॉर्ड तोड़ देंगी, जो 14 सालों से बदस्तूर बना हुआ है।

उपलब्धियाँ
----------

शैली सिंह ने राँची में आयोजित जूनियर नैशनल एथलेटिक्स चैंपियनशिप 2018 के अंडर-16 वर्ग में लंबी कूद का स्वर्ण पदक हासिल किया, जहाँ उन्होंने लंबी कूद का राष्ट्रीय रिकॉर्ड भी तोड़ा। उन्होंने यह रिकॉर्ड 5.94 मीटर की छलांग के साथ अपने नाम किया।

इसके बाद 2019 में उन्होंने अपने ही रिकॉर्ड को और बेहतर किया, जब आंध्र प्रदेश के गुंटूर में आयोजित नैशनल एथलेटिक्स चैंपियनशिप में 6.15 मीटर की छलांग के साथ एक बार फिर स्वर्ण पदक हासिल किया।

यह आईएएएफ़ अंडर-20 चैंपियनशिप 2020 में क्वालिफाइ करने के लिए आवश्यक छलांग से कहीं बड़ी कूद थी। केंद्रीय खेल मंत्री किरन रिजिजू ने उनकी सफलता पर ट्वीट कर उन्हें बधाई दी।

अंजू बॉबी जॉर्ज फाउंडेशन में प्रशिक्षण के साथ ही शैली सिंह को ओलंपिक गोल्ड क्वेस्ट और बेंगलुरू स्थित अभिनव बिंद्रा सेंटर से भी मदद मिल रही है।

सन्दर्भ
-------

1. ↑  "Long Jumper Shaili Broke Two National Records. Is She The Next Big Thing In Indian Athletics?". *IndiaTimes* (अंग्रेज़ी में). 2019-11-05. अभिगमन तिथि 2021-02-18.
2. 1 2 3 4 5  "शैली सिंह: भारतीय एथलीटों की दुनिया का चमकता सितारा". *BBC News हिंदी*. अभिगमन तिथि 2021-02-18.
3. 1 2 3  "Coach tips Olympics future for teen prodigy Shaili Singh". *The New Indian Express*. अभिगमन तिथि 2021-02-18.
4. ↑  "Jr National Athletics: Long Jumper Shaili Singh Breaks National Record - SheThePeople TV" (अंग्रेज़ी में). अभिगमन तिथि 2021-02-18.
5. ↑  Rayan, Stan (2019-01-25). "Shaili Singh: Made for the long jump". *The Hindu* (अंग्रेज़ी में). आइ॰एस॰एस॰एन॰ 0971-751X. अभिगमन तिथि 2021-02-18.
6. ↑  "Long-jumping and breaking records: Shaili Singh, remember the name". *The Indian Express* (अंग्रेज़ी में). 2019-11-07. अभिगमन तिथि 2021-02-18.
7. ↑  ANI (2019-11-05). "Rijiju lauds Shaili Singh for scripting national record". *Business Standard India*. अभिगमन तिथि 2021-02-18.
**शेख इनायत अल्लाह कंबोह** (1608-1671) एक विद्वान, लेखक और इतिहासकार थे। वह मीर अब्दु-लाला, मुशकिन कलाम के पुत्र थे, जिसका शीर्षक उन्हें एक अच्छा लेखक भी दिखाता है।. शेख इनायत-अल्लाह कंबोह बड़े भाई और मोहम्मद सालेह कंबोह सलाफी के शिक्षक थे, जो शाहजहां की अदालत के प्रसिद्ध इतिहासकार और मुगल सम्राट औरंगजेब के शिक्षक थे।. 1671 ईस्वी में उनकी मृत्यु दिल्ली में हुई, और उनका मकबरा रेलवे मुख्यालय, लाहौर के पास एम्प्रेस रोड पर गुबंद कंबोहनवाला में स्थित है।

इनायत-अल्लाह कंबोह ने मुगलों की सैन्य सेवा में अपना प्रारंभिक जीवन बिताया और शाहजहां के "मीर मुंशी" (इंस्पेक्टर जनरल) थे और 800 घोड़ों के मंसब थे। लेकिन वह सेवा की अवधि के बाद, वह दुनिया से सेवानिवृत्त हुए और दिल्ली में सूफी कुतुब-उद-दीन बख्तियार काकी के पवित्र मजार के पास रहते थे। [2] अपने भाई मोहम्मद सालेह की तरह, इनायत-अल्लाह को एक पूर्ण हिंदी गायक भी कहा जाता है।

सन्दर्भ
-------

1. ↑  The History of India, as Told by Its Own Historians, 1877, p 123, Henry Miers Elliot, John Dowson
2. 1 2  Shah Jahan, 1975, p 131, Henry Miers Elliot - Mogul Empire.
3. ↑  Modern Asian Studies, 1988, p 308, Cambridge University Press Online Journals, JSTOR (Organization) - Asia.
4. ↑  Persian literature in India during the time of Jahangir and Shah Jahan, 1970, p 171, M. Lutfur Rahman, Persian literature India History and criticism.
सर्गेई सुरोविकिन
**सर्गेई व्लादिमीरोविच सुरोविकिन** (रूसी: Серге́й Влади́мирович Сурови́кин; जन्म 11 अक्टूबर 1966) एक रूसी सशस्त्र बल सेना के जनरल और एयरोस्पेस बलों के कमांडर हैं । वह रूसी सेना के भीतर एक नए संगठन, सैन्य पुलिस के मुख्य निदेशालय की स्थापना के प्रभारी थे।  सुरोविकिन ने 2013 और 2017 के बीच पूर्वी सैन्य जिले की कमान संभाली, और सीरियाई गृहयुद्ध में रूसी सैन्य हस्तक्षेप में सीरिया में बलों के समूह के कमांडर के रूप में समाचार मीडिया को प्रस्तुत किया गया।

वह 2022 में यूक्रेन पर रूसी आक्रमण में रूसी सेना बलों के सेना समूह "दक्षिण" के कमांडर रहे हैं।  8 अक्टूबर को, वह यूक्रेन पर आक्रमण करने वाली सभी रूसी सेनाओं का कमांडर बन गया।

### यूक्रेन पर रूसी आक्रमण

जून 2022 में, यह पता चला कि वह दक्षिणी यूक्रेन में आक्रामक रूसी सशस्त्र बलों के सेना समूह "दक्षिण" के कमांडर बन गए।  8 अक्टूबर को, यह घोषणा की गई थी कि वह कर्नल जनरल गेन्नेडी ज़िदको के उत्तराधिकारी के रूप में यूक्रेन में सभी रूसी सेनाओं के कमांडर होंगे।

प्रतिबंध
--------

सर्गेई सुरोविकिन, 2022
फरवरी 2022 में, सुरोविकिन को "यूक्रेन की क्षेत्रीय अखंडता, संप्रभुता और स्वतंत्रता के साथ-साथ यूक्रेन में स्थिरता या सुरक्षा को कमजोर करने और धमकी देने वाली कार्रवाइयों और नीतियों को सक्रिय रूप से समर्थन और कार्यान्वित करने के लिए जिम्मेदार" होने के लिए यूरोपीय संघ प्रतिबंध सूची में जोड़ा गया था।

पुरस्कार
--------

सुरोविकिन को तीन बार ऑर्डर ऑफ द रेड स्टार, ऑर्डर ऑफ मिलिट्री मेरिट और ऑर्डर ऑफ करेज से सम्मानित किया जा चुका है। उन्हें दिसंबर 2017 में रूसी संघ के हीरो से सम्मानित किया गया था।

संदर्भ
------

संदर्भ

1. ↑  Создатель военной полиции генерал Суровикин возглавит ВКС России Rossiyskaya Gazeta, 21 September 2017.
2. 1 2  Cherkasov, Alexander (26 June 2022). "Люди, стрелявшие в наших отцов". Novaya Gazeta.
3. 1 2  "Russia names new commander of its forces engaged in Ukraine". Alarabiya. 8 October 2022.
4. ↑  *Council Decision (CFSP) 2022/265 of 23 February 2022 amending Decision 2014/145/CFSP concerning restrictive measures in respect of actions undermining or threatening the territorial integrity, sovereignty and independence of Ukraine* (अंग्रेज़ी में), 2022-02-23, अभिगमन तिथि 2022-03-03
5. ↑  "Путин присвоил звание Героя России генералу Суровикину за успехи в Сирии". मूल से 13 जून 2019 को पुरालेखित. अभिगमन तिथि Oct 11, 2022.
डॉ सतेंद्र सिंह
डॉ **सतेंद्र सिंह** विकलांग व्यक्तियों के सशक्तिकरण के लिए कार्यरत एक मानवाधिकार संरक्षक हैं। पेशे से चिकित्सक, डॉ सिंह ने सूचना का अधिकार अधिनियम के सटीक प्रयोग के जरिये निर्योग्यता के क्षेत्र में कई सराहनीय कदम उठाए हैं जिससे उन्हें भारत के निःशक्तता अधिकार आन्दोलन को समृद्ध किया। पोलियोमेलाइटिस की वजह से हुई अपने शारीरिक अक्षमताओं की चुनौतियों का इन्होने डटकर सामना कर दृढ़ संकल्प से एम बी बी एस और फिर एम डी करी। समान अवसर के लिए उन्होंने अपने साथ हुए भेदभाव का पुरजोर विरोध किया और न्याय के लिए इस विकलांग डॉक्टर के चार साल से अधिक लड़ाई के अथक परिणाम के स्वरुप एक हजार से अधिक केंद्रीय स्वास्थ्य सेवा (सीएचएस) की नौकरियों स्वास्थ्य एवं परिवार कल्याण मन्त्रालय, भारत सरकार ने विकलांग डॉक्टरों​ के लिए खोलने का फैसला किया। न्यायालय मुख्य आयुक्त ​निशक्तजन एवं राष्ट्रीय मानवाधिकार आयोग (भारत) में इनकी याचिका के बाद भारतीय चिकित्सा परिषद ने भारत के सभी चिकित्सकीय महाविद्यालयों/विश्वविद्यालयों को विकलांगो के लिए सुगम्य होने के निर्देश दिए]

इन्होने योगी आदित्यनाथ के मंत्री सत्यदेव पचौरी के द्वारा एक विकलांग कर्मचारी और विकलांगता का मज़ाक उड़ने पर नए विकलांगता कानून के अंतर्गत पहला केस किया

सम्मान/पुरस्कार
---------------


"मैं यह पुरूस्कार दुनिया भर में भेदभाव से लड़ रहे हर विकलांग के दृढ़ संकल्प को समर्पित करता हूँ| मुझे अमेरिका में यह पुरूस्कार हासिल करते समय अपने सीने पर भारतीय झंडे का बॅड्ज लगाते हुए बेहद गर्व महसूस हुआ|"-

"
"
सतेंद्र सिंह
वह विकलांगता समुदाय में असाधारण नेताओं को दिए गए प्रतिष्ठित हेनरी विसकार्डि अचीवमेंट अवार्ड जीतने वाले पहले भारतीय हैं। विकलांगता के क्षेत्र में उत्कृष्ट कार्य करने के लिए दिल्ली सरकार ने अंतर्राष्ट्रीय विकलांग दिवस पर २०१६ में इन्हे राजकीय पुरुस्कार से सम्मानित किया।

सन्दर्भ
-------

1. ↑  "16 Famous Indians With Disabilites Who Inspire Us Everyday". मूल से 19 अप्रैल 2017 को पुरालेखित. अभिगमन तिथि 17 अप्रैल 2017.
2. ↑  "One man's crusade opens up CHS jobs for disabled doctors". TOI. Times of India. 2015. मूल से 26 अप्रैल 2017 को पुरालेखित. अभिगमन तिथि 17 अप्रैल 2017.
3. ↑  "MCI pulled up for failing in its social responsibility". Hindu. 2014.
4. ↑  "New Disability Law: Delhi University doctor stands up for UP government employee's rights". टाइम्स ऑफ़ इंडिया. 2017. मूल से 29 अप्रैल 2017 को पुरालेखित. अभिगमन तिथि 30 अप्रैल 2017.
5. ↑  "अमेरिका में भारतीय डॉक्टर को विकलांगता सेवा पुरूस्कार". मूल से 29 दिसंबर 2018 को पुरालेखित. अभिगमन तिथि 29 दिसंबर 2018.
6. ↑  "Doctor Who Helped People With Disabilities In 2014 Election Wins Prestigious US Award". *NDTV*. मूल से 27 दिसंबर 2018 को पुरालेखित.
7. ↑  "They tell tales of a disabled system that hurt them". टाइम्स ऑफ़ इंडिया. 2016. मूल से 4 दिसंबर 2016 को पुरालेखित. अभिगमन तिथि 17 अप्रैल 2017.
**शहीदी जोड़ मेला** सिख्खों के ऐतिहासिक गुरुद्वारा फतेहगढ़ साहिब, पंजाब पर हर साल आयोजित किया जाने वाला एक समागम है जो गुरु गोबिंद सिंह के छोटे बेटों ,जिनको सिख इतिहास में छोटे साहिबजादे कहा जाता है, की शहीदी दिवस की याद में आयोजित किया जाता है।यह समागम हर साल 26 से 28 दिसंबर को किया जाता है।

पृष्ठभूमि
---------

श्री गुरु गोबिंद सिंह जी के छोटे साहिबजादे जोरावर सिंह और फतेह सिंह उस समय सरहिंद के गवर्नर वजीर खान ने कैद कर लिए थे और उनको ज़बरदस्ती इस्लाम कबूल करने का दबाव डाला जाने लगा था। परन्तु उन्होंने ऐसा करने से इनकार कर दिया था जिससे नाराज़ हो कर उन्हें 26 दिसंबर 1705 को जिंदा दीवारों में चिन दिया गया था। 
 इस घटना की याद में अब वहां एक गुरुद्वारा बना हुआ है।

चित्रावली
---------

शहीदी जोड़ मेले पर जाने वाली संगतों के लिए गाँव गाँव लगाए जाने वाले लंगरों की तस्वीरें (26 दिसंबर 2016)

* 
* 
* 
* 
* 
*

संधर्भ
------

1. ↑  "संग्रहीत प्रति". मूल से 5 सितंबर 2008 को पुरालेखित. अभिगमन तिथि 27 दिसंबर 2016.
2. ↑   Archived 2008-02-02 at the Wayback Machine Sirhind Tourist Circuits & Cities of Punjab
स्थान
**साउथ डकोटा** (अंग्रेज़ी: South Dakota) संयुक्त राज्य अमेरिका के मध्य-पश्चिमी क्षेत्र में एक राज्य है। 2 नवंबर, 1898 को साउथ डकोटा नॉर्थ डकोटा के साथ एक राज्य बन गया। साउथ डकोटा इन राज्यों से घिरा हुआ है: नॉर्थ डकोटा (उत्तर में), मिनेसोटा (पूर्व में), आयोवा (दक्षिण-पूर्व में), नेब्रास्का (दक्षिण में), वायोमिंग (पश्चिम में), और मोन्टाना (उत्तर-पश्चिम में)। राज्य को मिसोरी नदी ने पूर्व और पश्चिम भागों में विभाजित किया है। पूर्वी साउथ डकोटा अधिकतर आबादी का घर है और इस क्षेत्र की उपजाऊ मिट्टी का उपयोग विभिन्न फसलों को उगाने के लिए किया जाता है। मिसौरी के पश्चिम में पशुपालन प्रमुख कृषि गतिविधि है और अर्थव्यवस्था पर्यटन और रक्षा खर्च पर अधिक निर्भर है।

2016 के अनुमान के मुताबिक राज्य की जनसंख्या 8,65,454 हैं। इससे इसका सभी राज्यों में स्थान 46वां हुआ। क्षेत्र के हिसाब से यह 17वां सबसे बड़ा राज्य है। अंग्रेज़ी अधिकारिक भाषा है।

सन्दर्भ
-------



| * दे
* वा
* सं
संयुक्त राज्य अमेरिका के राज्य |
| --- |
| राजधानी: वॉशिंगटन डी॰ सी॰ (कोलंबिया का जिला) |
| अलास्का  •  अलाबामा  •  आर्कन्सा  •  आयडहो  •  आयोवा  •  इण्डियाना  •  इलिनॉय  •  एरीज़ोना  •  ओहायो  •  औरिगन  •  ओक्लाहोमा  •  केन्सास  •  कॅण्टकी  •  कैलिफ़ोर्निया  •  कॉलोराडो  •  कनेक्टिकट  •  जॉर्जिया  •  टेनेसी  •  टेक्सस  •  डेलावेयर  •  न्यू जर्सी  •  न्यूयॉर्क  •  नेब्रास्का  •  न्यू मेक्सिको  •  नेवाडा  •  नॉर्थ डकोटा  •  न्यू हेम्पशायर  •  नॉर्थ कैरोलीना  •  पेन्सिलवेनिया  •  फ़्लोरिडा  •  मेन  •  मैरिलैण्ड  •  मिशिगन  •  मिनेसोटा  •  मिसिसिपी  •  मासेचुसेट्स  •  मोन्टाना  •  मिज़ूरी  •  रोड आइलैण्ड  •  विस्कान्सिन  •  वर्जीनिया  •  वरमॉण्ट  •  वायोमिंग  •  दक्षिणी केरोलाइना  •  दक्षिण डकोटा  •  पश्चिम वर्जीनिया  •  यूटा  •  लुईज़ियाना  •  वाशिंगटन  •  हवाई |
यह एक चीनी नाम है; कुल नाम सुंग है।

**सुंग जू यिंग** (चीनी भाषा: 宋祖英, जन्म: 13 अगस्त 1966) चीनी गायक और चीन की कम्युनिस्ट पार्टी की सदस्य है।

जीवनी
-----

सुंग गूज़ांग काउंटी, शियांशी तुजिया और मियाओ स्वायत्त दीचू, हूनान में पैदा हुई थी। वह मियाओ नस्ल की है। जब वो 12 साल की थी तभी उनके पिता का देहांत हो गया। 1991 में वह एक राष्ट्रीय प्रथम श्रेणी के गायक के रूप में चीनी पीपुल्स लिबरेशन आर्मी की नौसेना के गीत और नृत्य मंडली में शामिल हो गई। 2009 तक वह चीनी नौसेना में एक अयोद्धा रियर एडमिरल है।

1999 में वह चीनी कम्युनिस्ट पार्टी में शामिल हो गई। वह 9 वीं नेशनल पीपुल्स कांग्रेस में एक प्रतिनिधि बनने के लिए चुनी गई और 10 वीं चीनी पीपुल्स राजनीतिक सलाहकार सम्मेलन के सदस्य भी। वह चीन की कम्युनिस्ट यूथ लीग की एक स्थायी सदस्य है, अखिल चीन महिला संघ की एक कार्यकारी सदस्य, चीन की साहित्य और कला मण्डल फेडरेशन की सदस्य और चीन संगीतकार एसोसिएशन की एजेंट।

पुरस्कार
--------

हाल के वर्षों में, उन्हें निम्नलिखित पुरस्कार प्राप्त हुए हैं:

* अल्पसंख्यक राष्ट्रीयता की चीन गायन प्रतियोगिता का पहला स्थान
* चीन के स्वर्ण डिस्क का पुरस्कार
* सीसीटीवी की चीनी राष्ट्रीय आवाज़ का उत्कृष्ट योगदान पुरस्कार
* नैतिक और क्षमता के कलाकार, कार्मिक चीन मंत्रालय और चीन साहित्य एसोसिएशन द्वारा

सन्दर्भ
-------

1. ↑  Xinhua. "娱乐宋祖英范冰冰孙俪董洁 揭秘娱乐圈九大美女入党时间（组图" (चीनी में). Hubei TV. मूल से 3 नवंबर 2014 को पुरालेखित. अभिगमन तिथि 25 अप्रैल 2014.
कुछ युकेरियोटी जीव
सुकेन्द्रिकों में डी॰एन॰ए 
**सुकेन्द्रकी जीव** उन सभी जीवों को कहा जाता है जिनकी कोशिकाओं के अन्दर केंद्रक कला से घिरा एक केन्द्रक हो। सुकेन्द्रिक और प्राक्केन्द्रकी कोशिकाओं में सबसे बड़ा अंतर यह होता है कि सुकेन्द्रिक कोशिकाओं में एक केन्द्रक होता है जिसके अन्दर आनुवंशिक सामान होता है। जीवविज्ञान में सुकेन्द्रिक कोशिकाओं वाले जीवों के टैक्सोन को 'सुकेंद्रिक' कहते हैं।

प्राक्केन्द्रकी जीव तथा आर्किया को छोड़कर लगभग सभी जीव और वनस्पतियाँ सुकेन्द्रकी जीवों के अन्तर्गत आ जातीं हैं। अर्थात वनस्पतियाँ, जन्तु, कवक, अवपंक मोल्ड्स, प्रोटोज़ोआ और शैवाल सभी सुकेन्द्रकी जीव हैं।

शब्दोत्पत्ति
------------

यूनानी भाषा में 'यु' (ευ, eu) का मतलब 'अच्छा' और 'केरी' (καρυ, kary) का मतलब 'बीज' या (बादाम या अख़रोट की) 'गरी' होता है। युकेरियोट कोशिकाओं में एक स्पष्ट केंद्र (केन्द्रक, यानि न्यूक्लियस) होता है इसलिए उन्हें 'अच्छा बीज' या 'युकेरियोट' कहा जाता है। संस्कृत और यूनानी दोनों हिन्द-यूरोपीय भाषाएँ हैं, इसलिए उनमें बहुत से सजातीय शब्द हैं। यही सजातीयता 'यु-सु' में है।

इन्हें भी देखें
---------------

* प्राक्केन्द्रकी जीव (प्रोकेरियोट)
* केन्द्रक
* कोशिका

सन्दर्भ
-------

1. ↑  Biochemistry, Mary K. Campbell, Shawn O. Farrell, pp. 15, Cengage Learning, 2011, ISBN 978-0-8400-6858-3, *... The word eukaryote means "true nucleus." Eukaryotes are more complex organisms and can be multicellular or single-celled. A well-defined nucleus, set off from the rest of the cell by a membrane, is one of the chief features distinguishing a eukaryote from a prokaryote ...*
2. ↑  The Persian Cuneiform Inscription at Behistun, Decyphered and Translated, Henry Creswicke Rawlinson, pp. 76, Parker, 1846, *... We thus find the particle signifying 'good' which is su in Sanskrit, hu in Zend and eu in Greek ...*
**सुखदा प्रीतम** हरियाणा में न्यायिक अधिकारी प्रथम श्रेणी हैं। इनके पिता प्रीतम पाल हरियाणा के लोकायुक्त के पद से १८ जनवरी २०१६ को सेवानिवृत्त हुए हैं।

जीवन
----

इन्होनें मानवाधिकार के विषय पर महर्षि दयानंद विश्वविद्यालय से Ph.D. की डिग्री हासिल की है। इससे पहले इन्होंने मानवाधिकार पर सनातकोत्तर डिप्लोमा प्रथम श्रेणी में हासिल किया। अपनी कानून की पढ़ाई के समय भी ये प्रथम स्थान हासिल करने में सफल रही थीं। सुखदा प्रीतम माननीय उच्चतम न्यायालय में हरियाणा राज्य की ओर से स्टेंडिंग काउंसल रह चुकी हैं एवं इस दौरान इन्हें कई उपलब्धियां हासिल करने का मौका मिला।

न्यायाधीश के रूप में
--------------------

इन्हें न्यायाधीश के रूप में बेहद कड़क माना जाता है। इन्हें ड्यूटी मजिस्ट्रेट के रूप में चंडीगढ़ में विडियो कांफ्रेंसिंग प्रारंभ करने का श्रेय हासिल है।

सन्दर्भ
-------

1. ↑  "संग्रहीत प्रति". मूल से 23 जनवरी 2015 को पुरालेखित. अभिगमन तिथि 28 जनवरी 2015.
2. ↑  "संग्रहीत प्रति". मूल से 1 फ़रवरी 2015 को पुरालेखित. अभिगमन तिथि 28 जनवरी 2015.
3. ↑  "संग्रहीत प्रति". मूल से 13 जून 2015 को पुरालेखित. अभिगमन तिथि 28 जनवरी 2015.
4. ↑
5. ↑  "संग्रहीत प्रति". मूल से 26 फ़रवरी 2013 को पुरालेखित. अभिगमन तिथि 28 जनवरी 2015.